Слуга Божы Ян Павел ІІ у 2000 г. на зломе першага і другога тысячагоддзяў вырашыў абнародаваць трэцюю частку Фацімскай таямніцы. Гэтым самым, як падкрэсліў тадышні сакратар Кангрэгацыі веравучэння арцыбіскуп Тарчыз’ё Бертоне, пасля драматычнага і жорсткага ХХ ст. была абвешчана рэальнасць, якая ўдзельнічае ў стварэнні гісторыі і, адначасна, тлумачыць яе найглыбокшы сэнс у духоўнай перспектыве, які неахвотна прымаецца сучасным ладам мыслення, якое застаецца пад моцным уплывам рацыяналізма (пар. MF, p.3).